text: Politi: Store dele af branden under kontrol 
  25 maj 2018 kl. 19.13
  Slukningsarbejdet fortsætter stadig ved Randbøl Hede. Arbejdet går som planlagt. 
  Fredag aften er slukningsarbejdet ved branden på heden så langt fremme, at brandmændene er i gang med at efterslukke, skriver Sydøstjyllands Politi i en pressemeddelse. 
  - Det er et stort område, som kan blusse op igen, og derfor er vi i gang med at efterslukke, siger vicepolitiinspektør ved Sydøstjyllands Politi Mikkel Ross.
  Mikkel Ross, vicepolitiinspektør, Sydøstjyllands Politi: "Vi forventer, at den lille del, som fortsat brander, bliver slukket i løbet af aftenen. "
  I en anden og mindre del af det nordvestlige hedeområde er slukningsarbejdet stadig i fuld gang. Politiet oplyser dog, at arbejdet går som planlagt. 
  - Vi forventer, at den lille del, som fortsat brander, bliver slukket i løbet af aftenen. Efterslukningen vil nok være i gang hele natten, siger vicepolitiinspektøren. 
  Selvom det skrider fremad med slukningsarbejdet, så opfordrer Sydøstjyllands Politi stadig borgere til at holde sig væk fra brandområdet. 
  Ingen personer eller ejendomme er indtil videre kommet til skade.
  Naturbrand i Randbøl Hede, pressemeddelse nr. 3. https://t.co/8j8YEPvNqa
  
  
  